stanford-oval/wikipedia huggingface dataset:
ชูเฮ โยโมดะ
เส้นทางอาชีพ > คอนซาโดเล ซัปโปโระ

หลังจากนั้น ในปี พ.ศ. 2542 โยโมดะได้ตามโอกาดะไปเป็นทีมงานที่คอนซาโดเล ซัปโปโระ ในตำแหน่งผู้ช่วยโค้ช ก่อนจะได้รับหน้าที่คุมทีมเยาวชนอายุไม่เกิน 18 ปีตั้งแต่ปี พ.ศ. 2545 พาทีมคว้าแชมป์ระดับท้องถิ่น อย่าง Prince League Hokkaido ได้ 6 ครั้ง Premier League East 1 ครั้ง (ปี พ.ศ. 2554) และ J Youth Cup 1 ครั้ง (ปี พ.ศ. 2555) มีผลงานการปั้นเยาวชนขึ้นเป็นผู้เล่นอาชีพรวมแล้ว 32 คน (นับถึงปี พ.ศ. 2559)
โยโมดะ ได้ไลเซนส์จากสมาคมฟุตบอลญี่ปุ่นระดับ S เมื่อปี พ.ศ. 2558 และเมื่อคอนซาโดเล ซัปโปโระปลดโค้ชอิวิกา บาร์บาริช ชาวโครเอเชียเมื่อเดือนกรกฎาคม พ.ศ. 2558 โยโมดะได้รับการแต่งตั้งเป็นผู้จัดการทีมชุดใหญ่ และอยู่ในตำแหน่งจนถึงปัจจุบัน
สถิติการคุมทีม

| ทีม | จาก | ถึง | สถิติ> ลงเล่น | สถิติ> ชนะ | สถิติ> เสมอ | สถิติ> แพ้ | สถิติ> % ชนะ |
| --- | --- | --- | --- | --- | --- | --- | --- |
| คอนซาโดเล ซัปโปโระ | 2015 | 2018 | 102 | 49 | 19 | 34 | 048.04 |
| โยโกฮามะ | 2022 |  | 30 | 17 | 9 | 4 | 056.67 |
| Total | Total | Total | 132 | 66 | 28 | 38 | 050.00 |
ซาวามูระ โนริทากะ

| ซาวามูระ โนริทากะ |
| --- | --- |
ตัวละครใน ถึงจะเห่ยแต่ก็สู้นะเฟ้ย
ซาวามูระ โนริทากะ ตัวละครการ์ตูนเรื่องถึงจะเห่ยแต่ก็สู้นะเฟ้ย
ประวัติ
ญาติ: เป็นทั้งเพื่อนและศิษย์ร่วมสำนักเดียวกันกับฉ่ำอุรา
ข้อมูล
Japanese name: 沢村典隆
Alternate names: Sawamura Noritaka
ซาวามูระ โนริทากะ (ญี่ปุ่น: 沢村典隆; อังกฤษ: Sawamura Noritaka) หรือ บักเห่ย เป็นตัวละครเอกในหนังสือการ์ตูนเรื่องถึงจะเห่ยแต่ก็สู้นะเฟ้ย เขียนโดย ฮาโมริ ทากาชิ ซึ่งเป็นนักเขียนชาวญี่ปุ่น โดยนิตยสารอะเดย์ได้กล่าวถึงซาวามูระว่าเป็นตัวละครที่มีเอกลักษณ์แตกต่างจากตัวละครการ์ตูนเรื่องอื่น ซึ่งมีลักษณะตรงข้ามกับตัวละครเอกรายอื่นทั้งรูปร่างและหน้าตา จึงทำให้ผู้คนสามารถจดจำบุคลิกลักษณะที่แปลกไปจากเรื่องอื่นได้จนติดตา
ประวัติตามท้องเรื่อง

ซาวามูระ โนริทากะ เป็นนักมวยไทยชาวญี่ปุ่น ผู้ซึ่งเป็นศิษย์ร่วมสำนักเดียวกับนักเรียนแลกเปลี่ยนชาวไทยชื่อ "ฉ่ำอุรา"  ประจำชมรมมวยไทยของโรงเรียนมัธยมแห่งหนึ่งในประเทศประเทศญี่ปุ่น โดยในช่วงแรก ซาวามูระเป็นผู้ที่ไม่มีทักษะด้านการต่อสู้ ไม่หล่อ และไร้เสน่ห์ แต่ในภายหลังจากการชมเทปวิดีโอการชกมวยไทย เขาจึงได้ตัดสินใจเข้าฝึกวิชาดังกล่าว เมื่อเขาต่อสู้กับผู้เชี่ยวชาญศิลปะการต่อสู้แขนงต่างๆ ก็สามารถเอาชนะมาได้แบบฉิวเฉียด โดยมีรูปแบบการต่อสู้ที่ตลกขบขัน หรือในบางครั้งเขาก็สามารถชนะมาได้โดยความพยายามแม้ว่าจะโดนโจมตีจนอยู่ในสภาพที่สะบักสะบอม จนสามารถพิชิตใจสาว ๆ ได้ในช่วงต่อมา
ดูเพิ่ม

ถึงจะเห่ยแต่ก็สู้นะเฟ้ย
ฮะโมะริ ทะกะชิ
ฉ่ำอุรา
แหล่งข้อมูลอื่น

Manga Info (อังกฤษ)
คนไทยในการ์ตูนญี่ปุ่น: ฉ่ำอุรา (ไทย)
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
ซูเปอร์เวิลด์คอร์ต

| ซูเปอร์เวิลด์คอร์ต |
| --- | --- |

ผู้พัฒนา: นัมโค
ผู้จัดจำหน่าย: นัมโค
แต่งเพลง: มาซาฮิโระ ฟูซูกาวะ
เครื่องเล่น: อาร์เคด
วางจำหน่าย: ทั่วโลก: ธันวาคม ค.ศ. 1992
แนว: เกมกีฬา
รูปแบบ: ผู้เล่นสูงสุด 4 คนพร้อมกัน
ระบบอาร์เคด: นัมโค เอ็นเอ-1
ซูเปอร์เวิลด์คอร์ต (ญี่ปุ่น: スーパーワールドコート; อังกฤษ: Super World Court) เป็นอาร์เคดเกมเทนนิสที่นัมโคเผยแพร่ในปี ค.ศ. 1992 ทั่วโลก ซึ่งทำงานในฮาร์ดแวร์นัมโค เอ็นเอ-1 และตามชื่อ เกมนี้เป็นภาคต่อของโปรเทนนิส: เวิลด์คอร์ต ซึ่งเปิดตัวสี่ปีก่อนหน้า ในช่วงเริ่มเกมผู้เล่นจะต้องเลือกแบบ "เดี่ยว" (ผู้เล่นที่ 1 ปะทะซีพียู/ผู้เล่นที่ 2) หรือแบบ "คู่" (ผู้เล่นที่ 1 และซีพียู/ผู้เล่นที่ 2 ปะทะผู้เล่นที่ 3/ซีพียู และผู้เล่นที่ 4/ซีพียู) จากนั้นจะต้องเลือกหนึ่งในสิบหกผู้เล่นใหม่ และเลือกหนึ่งในสี่สนามใหม่ (สหรัฐแข็ง, ฝรั่งเศสดิน, สหราชอาณาจักรหญ้า และนัมโคสนุกสนาน) จากนั้นผู้เล่นจะต้องตัดสินใจว่าต้องการให้การแข่งขันมีความยาวหนึ่งหรือสามเซต ส่วนแพ็ก-แมน ซึ่งเป็นตัวละครที่เป็นสัญลักษณ์ของบริษัท ก็ปรากฏตัวที่สนามนัมโค ทั้งนี้ ตัวจับเวลาจะนับถอยหลังจากสูงสุด 360 วินาที (ขึ้นอยู่กับวิธีการตั้งค่าตู้) ที่มุมขวาบนของหน้าจอ หากหมดตามเวลาที่กำหนด ผู้เล่นจะต้องหยอดเหรียญอีกภายในสิบวินาทีหากต้องการเล่นต่อ เพราะหากไม่ทำเช่นนั้นผู้เล่นที่แพ้ (หรือทีมหากมีผู้เล่นสามหรือสี่คน) จะถูกปรับแพ้ในเกมทันที
การตอบรับ

ในประเทศญี่ปุ่น เกมแมชชีนได้จัดอันดับซูเปอร์เวิลด์คอร์ตในฉบับวันที่ 1 พฤษภาคม ค.ศ. 1993 ว่าเป็นเกมอาร์เคดบนโต๊ะที่ประสบความสำเร็จมากที่สุดอันดับที่สิบแปดของปี
แหล่งข้อมูลอื่น

ซูเปอร์เวิลด์คอร์ต ที่ Killer List of Videogames
Super World Court at the Arcade History database
ตับอ่อนเธอนั้น ขอฉันเถอะนะ

| ตับอ่อนเธอนั้น ขอฉันเถอะนะ |
| --- | --- |
ใบปิดภาพยนตร์ฉบับภาษาไทย
กำกับ: โช สึกิกะวะ
บทภาพยนตร์: โยะรุ ซุมิโนะ โทะโมะโกะ โยะชิดะ
สร้างจาก: ตับอ่อนเธอนั้นขอฉันเถอะนะ โดย โยะรุ ซุมิโนะ
อำนวยการสร้าง: อะกิระ โคเบะ
นักแสดงนำ: มินะมิ ฮะมะเบะ ทะกุมิ คิตะมุระ เคโกะ คิตะงะวะ ชุง โอะงุริ
กำกับภาพ: ฮิโร ยะนะงิดะ
ตัดต่อ: จุนโนะซุเกะ โฮะงะกิ
ดนตรีประกอบ: ซุงุรุ มะสึตะนิ
บริษัทผู้สร้าง: โทโฮพิคเจอร์ส  
ผู้จัดจำหน่าย: โทโฮ
วันฉาย: 28 กรกฎาคม 2560
ความยาว: 115 นาที
ประเทศ: ญี่ปุ่น
ภาษา: ญี่ปุ่น
ทำเงิน: 28.3 ล้านดอลลาร์สหรัฐ
ตับอ่อนเธอนั้น ขอฉันเถอะนะ (ญี่ปุ่น: 君の膵臓をたべたい; อังกฤษ: Let Me Eat Your Pancreas) คือ ภาพยนตร์ญี่ปุ่นแนวโรแมนติกดรามา ออกฉายในปี พ.ศ. 2560 ดัดแปลงจากไลท์โนเวลชื่อ I Want to Eat Your Pancreas ของโยะรุ ซุมิโนะ (ตีพิมพ์เมื่อปี พ.ศ. 2558) กำกับโดย โช สึกิกะวะ นำแสดงโดย มินะมิ ฮะมะเบะ ทะกุมิ คิตะมุระ เคโกะ คิตะงะวะ และชุง โอะงุริ เล่าเรื่องความสัมพันธ์ระหว่างเด็กสาวที่กำลังจะเสียชีวิตด้วยโรคเกี่ยวกับตับอ่อน กับเด็กหนุ่มร่วมห้องเรียนที่เธอตัดสินใจผูกสัมพันธ์และใช้ชีวิตร่วมกันในช่วงเวลาที่เหลือ
ตากลับ

ตากลับ
ตากลับ (อังกฤษ: Celestial Eye; ญี่ปุ่น: チョウテンガン; โรมะจิ: Chotangan) เป็นปลาทองที่มีต้นกำเนิดอยู่ในประเทศจีน ชาวญี่ปุ่นเรียกกันว่า "โซเตนกัง" ซึ่งมีความหมายว่า ปลาตาดูฟ้าดูดาวหรือตามุ่งสวรรค์ สาเหตุเนื่อจากปลาทองชนิดนี้มีตาหงายกลับขึ้นข้างบนผิดจากปลาทองชนิดอื่นๆ นั่นเอง เคยมีนิทานจีนอยู่เรื่องหนึ่งเล่าต่อกันว่าปลาตัวนี้เกิดขึ้นในสมัยราชาภิเษกฮ่องเต้จีนพระองค์หนึ่ง โดยองค์ฮ่องเต้ได้ทอดพระเนตรลงในบ่อปลาก็พบว่าปลาทองตัวนี้ได้พลิกตาขึ้นมาจ้องมองพระองค์คล้ายกับต้องการแสดงการคารวะสรรเสริญพระองค์ มีบางตำนานได้กล่าวไว้ว่า ปลาทองพันธุ์ตาโปน ซึ่งถูกนำไปเลี้ยงไว้ในไหที่มีปากแคบ ทำให้ปลาต้องคอยแหงนตาขึ้นมองข้างบนอยู่ตลอดเวลา เนื่องจากแสงสว่างภายในไม่เพียงพอ จนกระทั่งทำให้ตาของปลาหงายขึ้นตลอดกาล ซึ่งเรื่องที่กล่าวมาทั้งหมดนี้เป็นเพียงเรื่องที่ชาวจีนเล่าขานกันมาแต่โบราณกาล สำหรับประวัติแท้จริงของต้นกำเนิด ปลาทองพันธุ์นี้ยังไม่มีหลักฐานยืนยันเป็นที่แน่ชัด
ลักษณะของปลาทองชนิดนี้จะมีลำตัวคล้ายกับปลาทองหัวสิงห์ แต่ครีบและหางจะไม่ตั้งแผ่เหมือนปลาทองพันธุ์หัวสิงห์ ในสมัยแรกนั้น ปลาทองพันธุ์นี้มีครีบหางที่ยาว ความยาวของหางพอๆ กับความยาวของลำตัว สีของตัวปลาเป็นสีส้มออกทองเป็นปลาที่ไม่มีครีบกระโดงหลังเหมือนปลาทองพันธุ์หัวสิงห์ ต่อมาในราวปี ค.ศ. 103 ชาวญี่ปุ่นได้นำปลาชนิดนี้ไปเลี้ยงและผสมพันธุ์จนได้ปลาทองพันธุ์ตากลับที่มีครีบหางสั้นกว่าพันธุ์ดั้งเดิมของจีน ซึ่งชาวญี่ปุ่นได้ตั้งชื่อปลาชนิดนี้ว่า chotagan และนับตั้งแต่นั้นเป็นต้นมาปลาทองพันธุ์นี้ก็เป็นที่รู้จักและนิยมเลี้ยงกันแพร่หลายมากขึ้น แต่เนื่องจากปลาทองพันธุ์นี้เป็นปลาที่ค่อนข้างเลี้ยงยาก สาเหตุเพราะปลาทองสายพันธุ์นี้ตาไม่ค่อยดีและมีประสาทสัมผัสในการดมกลิ่นที่ดีคล้ายกับปลาทองพันธุ์ตาโปนทั้งหลาย ซึ่งถ้าเราให้อาหารสดที่ยังมีชีวิตปลามักว่ายไล่กินไม่ค่อยทันเพราะมองไม่ค่อยเห็น ดังนั้นการเลี้ยงปลาชนิดนี้จึงควรให้อาหารตรงหน้าเพื่อให้ปลาอมองเห็นได้ชัด และไม่ควรเลี้ยงปลาทองพันธุ์นี้ร่วมกับปลาทองพันธุ์อื่น เพราะมันอาจถูกรังแกหรือถูกปลาทองตัวอื่นแย่งกินอาหารหมด
ดราก้อนบอล Z การคืนชีพของฟรีเซอร์

| ดราก้อนบอล Z การคืนชีพของฟรีเซอร์ |
| --- | --- |
โปสเตอร์ภาพยนตร์
กำกับ: ทาดาโยชิ ยามามุโระ
บทภาพยนตร์: โทริยาม่า อากิระ
สร้างจาก: ดราก้อนบอล โดย โทริยาม่า อากิระ
บริษัทผู้สร้าง: โตเอแอนิเมชัน 
ผู้จัดจำหน่าย: โตเอคอมพานีลิมิเต็ด
วันฉาย: 18 เมษายน ค.ศ. 2015 (ประเทศญี่ปุ่น)
ความยาว: 94 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 5 ล้านดอลลาร์สหรัฐ
ทำเงิน: 64.8 ล้านดอลลาร์สหรัฐ
ดราก้อนบอล Z การคืนชีพของฟรีเซอร์ (ญี่ปุ่น: ドラゴンボールZ 復活の「F」; อังกฤษ: Dragon Ball Z: Resurrection 'F') เป็นภาพยนตร์แอนิเมชันแอ็คชั่นจากประเทศญี่ปุ่นซึ่งกำลังเตรียมจัดฉาย โดยเป็นส่วนหนึ่งของซีรีส์ ดราก้อนบอล และกำกับโดย ทาดาโยชิ ยามามุโระ ภาพยนตร์มีกำหนดเปิดตัวที่ประเทศญี่ปุ่นในวันที่ 18 เมษายน ค.ศ. 2015
แหล่งข้อมูลอื่น

เว็บไซต์ทางการ
ดราก้อนบอล Z การคืนชีพของฟรีเซอร์ (ภาพยนตร์) ที่เครือข่ายข่าวอนิเมะ
ซันโทรี่ซันเบิดส์

Japanese volleyball club
| --- | --- |

สนาม: Suntory Training Center   มิโน จังหวัดโอซากะ ประเทศญี่ปุ่น
ผู้จัดการ หัวหน้าโค้ช:  มาสายูกิ ชิมิซุ  มาซาจิ โอกิโนะ
หัวหน้าทีม:  มาสากิ โอยะ
ลีก: วี.ลีก ดิวิชัน 1
2021–22: ชนะเลิศ
เว็บไซต์: โฮมเพจสโมสร
ซันโทรี่ซันเบิดส์ (ญี่ปุ่น: サントリー・サンバーズ; อังกฤษ: Suntory Sunbirds) เป็นสโมสรวอลเลย์บอลชายตั้งอยู่ในเมืองมิโน, จังหวัดโอซากะ ประเทศญี่ปุ่น สโมสรก่อตั้งขึ้นในปี ค.ศ. 1973  สโมสรนี้เข้าแข่งขันในวี.ลีก ดิวิชัน 1 โดยมีเจ้าของทีมคือบริษัทซันโทรี่
เกียรติประวัติ

แชมป์ (7): 1994-1995, 1999-2000, 2000-2001, 2001-2002, 2002-2003, 2003-2004, 2006-2007, 2020–21 และ 2021–22
รองชนะเลิศ (4): 1984-1985, 1990-1991, 2005-2006, 2010-11 และ 2014–15
แชมป์ (5): 1979 1985 1991 1995 2000
รองชนะเลิศ (3): 1986 1992 1999
แชมป์ (1): 2010
ผลการแข่งขันลีก

| ลีก | ลีก | อันดับที่ | จำนวนทีม | แมตช์ | ชนะ | แพ้ |
| --- | --- | --- | --- | --- | --- | --- |
| วี.ลีก | 1 (ฤดูกาล 1994-95) | ชนะเลิศ | 8 | 21 | 14 | 7 |
| วี.ลีก | 2 (ฤดูกาล 1995-96) | 4 | 8 | 21 | 14 | 7 |
| วี.ลีก | 3 (ฤดูกาล 1996-97) | 3 | 8 | 21 | 12 | 9 |
| วี.ลีก | 4 (ฤดูกาล 1997-98) | 4 | 8 | 21 | 12 | 9 |
| วี.ลีก | 5 (ฤดูกาล 1998-99) | 3 | 10 | 18 | 14 | 4 |
| วี.ลีก | 6 (ฤดูกาล 1999-00) | ชนะเลิศ | 10 | 18 | 14 | 4 |
| วี.ลีก | 7 (ฤดูกาล 2000-01) | ชนะเลิศ | 10 | 18 | 14 | 4 |
| วี.ลีก | 8 (ฤดูกาล 2001-02) | ชนะเลิศ | 10 | 18 | 11 | 7 |
| วี.ลีก | 9 (ฤดูกาล 2002-03) | ชนะเลิศ | 8 | 21 | 13 | 8 |
| วี.ลีก | 10 (ฤดูกาล 2003-04) | ชนะเลิศ | 8 | 21 | 11 | 10 |
| วี.ลีก | 11 (ฤดูกาล 2004-05) | 5 | 8 | 28 | 14 | 14 |
| วี.ลีก | 12 (ฤดูกาล 2005-06) | รองชนะเลิศ | 8 | 28 | 20 | 8 |
| วี・พรีเมียร์ | ฤดูกาล 2006-07 | ชนะเลิศ | 8 | 28 | 23 | 5 |
| วี・พรีเมียร์ | ฤดูกาล 2007-08 | 3 | 8 | 28 | 24 | 4 |
| วี・พรีเมียร์ | ฤดูกาล 2008-09 | 4 | 8 | 28 | 22 | 6 |
| วี・พรีเมียร์ | ฤดูกาล 2009-10 | 5 | 8 | 28 | 15 | 13 |
| วี・พรีเมียร์ | ฤดูกาล 2010-11 | รองชนะเลิศ | 8 | 24 | 18 | 6 |
| วี・พรีเมียร์ | ฤดูกาล 2011-12 | 3 | 8 | 21 | 10 | 11 |
| วี・พรีเมียร์ | ฤดูกาล 2012-13 | 4 | 8 | 28 | 24 | 4 |
| วี・พรีเมียร์ | ฤดูกาล 2013-14 | 6 | 8 | 28 | 11 | 17 |
| วี・พรีเมียร์ | ฤดูกาล 2014-15 | ชนะเลิศ | 8 | 21 | 16 | 5 |
| วี・พรีเมียร์ | ฤดูกาล 2015-16 | 7 | 8 | 21 | 9 | 12 |
| วี・พรีเมียร์ | ฤดูกาล 2016-17 | 4 | 8 | 21 | 13 | 8 |
| วี・พรีเมียร์ | ฤดูกาล 2017-18 | 6 | 8 | 21 | 8 | 13 |
| วี・ลีก ดิวิชัน 1 | ฤดูกาล 2018–19 | 4 | 10 | 32 | 21 | 11 |
| วี・ลีก ดิวิชัน 1 | ฤดูกาล 2019–20 | 3 | 10 | 30 | 20 | 10 |
| วี・ลีก ดิวิชัน 1 | ฤดูกาล 2020–21 | ชนะเลิศ | 10 | 36 | 33 | 3 |
| วี・ลีก ดิวิชัน 1 | ฤดูกาล 2021–22 | ชนะเลิศ | 10 | 38 | 29 | 9 |
สมาชิกทีมปัจจุบัน

ข้อมูล ณ เดือนมิถุนายน ค.ศ. 2014
1    โกะตะ ยะมะมุระ
2    โยะชิฟุมิ ซุซุกิ
3    เคน ทะกะฮะชิ
4    ฮะชิโมะโตะ ไทจิ
5    ยะซุยุกิ ชิบะโกะยะ
6    โอะกะโมะโตะ โชโกะ
8    ทะกะยุกิ คะเนะโกะ
9    ยูตะ อะเบะ
10  ยูได ฟุจิตะ
11  ซุรุดะ ไทจิ
12  ชิโอะตะ ทะสึยะ
14  เรียวสุเกะ สึบะกิยะมะ
15  ยามาโมะโตะ ยู
17  โฮะชิยะ เคนทะโระ
18  โมะโมะตะ ชิมะดะ
19  มะซะชิ ยุริยะมะ
20  ทะสึยะ โยะเนะยะมะ
21  มะซุซะกิ ฮิโระมิสึ
แหล่งข้อมูลอื่น

V.League - Team profile เก็บถาวร 2016-03-04 ที่ เวย์แบ็กแมชชีน
サントリーサンバーズ公式サイト
Vリーグ - チーム概要 เก็บถาวร 2017-12-08 ที่ เวย์แบ็กแมชชีน
ซันโทรี่ซันเบิดส์ ที่เอกซ์ (ทวิตเตอร์)
| ด ค กวี> ลีก ฤดูกาล 2022–2023 |
| --- | --- |
ดิวิชัน 1:  เจที ธันเดอส์  ซันโทรี่ซันเบิดส์  โวล์ฟด็อกส์ นาโงยะ  โอซากะเบลเซอส์ซาไก  เจเท็กโตะ สติงส์  พานาโซนิคแพนเทอส์  โทเรย์แอร์โรส์  โตเกียวเกรทแบรส์  โออิตะมิโยชิไวส์เซออัดเลอร์  วีซีนางาโนะไทรเดนส์ 
ดิวิชัน 2:  กินเด็งทรินิตีบลิตซ์  คูโบต้าสเปียส์  เคชิโชฟอร์ตไฟเตอส์  ชิบะเซลวา  ซาฟิลวาฮอกไกโด  ไซตามะอาซาเลีย  ไดโดสตีลเรดสตาร์  โตเกียวเวอร์ดี  โตโยต้า มอเตอร์ ซันฮอกส์  นาระเอ็นบีเคดรีมเมอส์  ฟูจิตสึคาวาซากิเรดสปิริตส์  เวียร์ตินมิเอะ  โวเรียส์ฮอกไกโด  สึกูบะยูไนเต็ดซันไกอา  เฮียวโงะเดลฟิโน 
ดิวิชัน 3:  กินกิคลับสฟีดา  โตโยต้าโมบิลิตีโตเกียวสปาร์เคิล  นางาโนะการอนส์  ไอชินทีลแมร์
ซามูไรพ่อลูกอ่อน

| --- | --- |
ซามูไรพ่อลูกอ่อน
子連れ狼, Kozure Ōkami
ชื่อภาษาอังกฤษ: Lone Wolf and Cub / Baby Cub
แนว: ซามูไร, ต่อสู้
มังงะ
เขียนโดย: คะซุโอะ โคะอิเคะ (เรื่อง) โกะเซะคิ โคะจิมะ (ภาพ)
สำนักพิมพ์:  ฟุตะบะฉะ
ซามูไรพ่อลูกอ่อน (ญี่ปุ่น: 子連れ狼, Kozure Ōkami; อังกฤษ: Lone Wolf and Cub หรือ Baby Cub)  เป็นการ์ตูนญี่ปุ่นที่แต่งโดยคะซุโอะ โคะอิเคะ และโกะเซะคิ โคะจิมะ  เป็นเรื่องราวในยุคเอะโดะเกี่ยวกับ "โองะมิ อิตโตะ"  ซามูไรเพชฌฆาตประจำตัวโชกุน ที่กลายเป็นซามูไรพเนจรไปพร้อมกับ "ไดโกโร" ลูกชายวัยแบเบาะ
ซามูไรพ่อลูกอ่อนตีพิมพ์เป็นตอน ๆ ในนิตยสารมังงะรายสัปดาห์สำหรับผู้ใหญ่ ระหว่าง พ.ศ. 2513 ถึง พ.ศ. 2519 ตีพิมพ์รวมเล่มจำนวน 28 เล่ม และได้รับการนำมาสร้างเป็นภาพยนตร์โดยโตโฮ จำนวน 6 ภาค ฉายตั้งแต่ พ.ศ. 2515 ถึง พ.ศ. 2517 นำแสดงโดย โทมิซาบุโร วากายามา รับบทเป็นอิตโต กำกับโดยเค็นจิ มิซูมิ (ภาค 1-3 และ 5), บูอิจิ ซะอิโตะ (ภาค 4) และโยชิยูกิ คุโรดะ (ภาค 6)  นอกจากนี้ ยังนำมาสร้างภาพยนตร์ฉบับล้อเลียน ในปี พ.ศ. 2522 นำแสดงโดยฮิเดกิ ทาคาฮาชิ (โดยโทมิซาบุโร วากายามา ที่เดิมเป็นพระเอก กลับมารับบทเป็นตัวร้าย เร็ทสึโด)   และในปี พ.ศ. 2535 นำแสดงโดยทามุระ มาซาคาสุ
ซามูไรพ่อลูกอ่อนได้รับการนำมาสร้างเป็นภาพยนตร์โทรทัศน์อีกหลายครั้ง ครั้งแรกจำนวน 3 ฤดูกาลระหว่าง พ.ศ. 2516 ถึง พ.ศ. 2518 รวมทั้งสิ้น 78 ตอน ตอนละ 45 นาที นำแสดงโดยคินโนซูเกะ โยโรซูยา  ครั้งที่สองช่วงกลางทศวรรษ 1980 นำแสดงโดยคินโนซูเกะ โยโรซูยา  และครั้งที่สามระหว่าง พ.ศ. 2545 ถึง พ.ศ. 2547 นำแสดงโดยคินยะ คิตะโอะจิ
ภาพยนตร์ซีรีส์ฉบับที่นำแสดงโดยคินโนซูเกะ โยโรซูยา เคยมาฉายในประเทศไทยทางช่อง 7 ไอบีซี และไอทีวี
เรื่องย่อ

"โองะมิ อิตโตะ"  ซามูไรที่ได้รับมอบหมายให้เป็นเพชฌฆาต มีศักดิ์และอำนาจทำการแทนตัวโชกุนตระกูลโทะกุงะวะ  โองะมิ อิตโตะได้รับมอบหมายให้กวาดล้างสามตระกูลที่เป็นปฏิปักษ์ต่อโชกุน ทำให้ถูกอาฆาตพยาบาท โดยเฉพาะจาก "ยาเงียว เร็ทสึโด" แห่งตระกูลยาเงียว
โองะมิ อิตโตะถูกหักหลัง ถูกปลดจากตำแหน่งและตั้งข้อหากบฏ ภรรยาและลูกน้องถูกฆ่าตาย มีเพียงลูกชายวัยขวบเศษ "โองะมิ ไดโกโร" ที่รอดชีวิต  โองะมิ อิตโตะกลายเป็นซามูไรรับจ้าง ออกร่อนเร่เดินทางไปพร้อมกับลูกน้อยที่นั่งในรถเข็น โดยถูกตามล่าจากศัตรู ตลอดการเดินทาง
ภาพยนตร์

| ภาค | ชื่ออังกฤษาาอิิ | ปีทททททมมท | ชื่อญี่ปุ่น | คำอ่าน ชื่อญี่ปุ่น (คำแปล) | ผู้กำกับ / ผู้อำนวยการสร้าง | นักแสดงนำ |
| --- | --- | --- | --- | --- | --- | --- |
| 1 | Lone Wolf and Cub: Sword of Vengeance  | พ.ศ. 2515 | 子連れ狼 子を貸し腕貸しつかまつる | Kozure Ōkami: Kowokashi udekashi tsukamatsuru (Child and Expertise fร่ออแแแแดor Rent) | เค็นจิ มิซูมิ / ชินทาโร คัตสึ | โทมิซาบุโร วากายามา<bิาิิืr /ื>โทโมโกะ ทายามา |
| 2 | Lone Wolf and Cub: Baby Cart at the Riทททท ทททver Styx  | พ.ศ. 2515 | 子連れ. 狼 三 母車 | Kozure Ōk ami: Sanzu no kawa no ubaguruท ma (Baby Cart of the River of Sanzu) | เค็นจิ มิซูมิ / ชินทาโร คัตสึ | โทมิซาบุโร วากายามา คาโย มัตสึโอ |
| 3 | Lone Wolf and Cub: Baby Cart to Hades  aka Shogun Assassin 2: Lightning Swords of Death  | พ.ศ. 2515 | 子連れ狼 死に風に向う乳母車 | Kozure Ōkami: Shinikazeni mukau ubaguruma (Baby Cart Against the Winds of Death) | เค็นจิ มิซูมิ / ชินทาโร คัตสึ | โทมิซาบุโร วากายามา |
| 4 | Lone Wolf and Cub: Baby Cart in Peril  aka Shogun Assassin 3:Slashing Blades of Carnage  | พ.ศ. 2515 | 子連れ狼 親の心子の心 | Kozure Ōkami: Oya no kokoro ko no kokoro (The Heart of a Parent, the Heart of a Child) | บูอิจิ ซะอิโตะ / โทมิซาบุโร วากายามา | โทมิซาบุโร วากายามา มิชิเอะ อะซุมะ |
| 5 | Lone Wolf and Cub: Baby Cart in the Land of Demons  aka Shogun Assassin 4: Five Fistfuls of Gold  | พ.ศ. 2516 | 子連れ狼 冥府魔道 | Kozure Ōkami: Meifumando (Land of Demons) | เค็นจิ มิซูมิ / โทมิซาบุโร วากายามา | โทมิซาบุโร วากายามา |
| 6 | Lone Wolf and Cub: White Heaven in Hell  aka Shogun Assassin 5: Cold Road to Hell  | พ.ศ. 2517 | 子連れ狼 地獄へ行くぞ!大五郎 | Kozure Ōkami: Jigoku e ikuzo! Daigoro (Now We Go to Hell, Daigoro!) | โยชิยูกิ คุโรดะ / โทมิซาบุโร วากายามา | โทมิซาบุโร วากายามา จุงโกะ ฮิโตมิ |
|  | Lone Wolf With Child: An Assassin on the Road to Hell  aka Baby Cart In Purgatory  | พ.ศ. 2522 | 子連れ狼 | [ฉบับไม่เป็นทางการ] | ทะนะกะ โทคุโซ | ฮิเดกิ ทาคาฮาชิ โทมิซาบุโร วากายามา |
|  | Shogun Assassin  | พ.ศ. 2523 | - | [เป็นการนำภาค 1 และ 2 มาตัดต่อรวมกัน พากย์ภาษาอังกฤษ ฉายในสหรัฐอเมริกา] | โรเบิร์ต ฮูสตัน / ชินทาโร คัตสึ | โทมิซาบุโร วากายามา |
|  | Lone Wolf and Cub: Final Conflict  aka Handful of Sand  or A Child's Hand Reaches Up  | พ.ศ. 2535 | 子連れ狼 その小さき手に | Kozure Ōkami: Sono chīsaki te ni (In That Little Hand) | อะกิระ อิโนะอุเอะ | ทามุระ มาซาคาสุ ยูโกะ โคเทงะวะ |
ละครโทรทัศน์

| ปี | จำนวนฤดูกาล | จำนวนตอน | ผู้สร้าง | ผู้กำกับ | นักแสดงนำ | IMDB |
| --- | --- | --- | --- | --- | --- | --- |
| พ.ศ. 2516-2519 | 3 | 78 | Nippon TV / Union Film | อะกิโอ จิสโซจิ | คินโนซูเกะ โยโรซูยา คะสุทะกะ นิชิคะวะ (ปี 1-2) ทะคุมิ ซะโตะ (ปี 3) |  |
| พ.ศ. 2527 | 1 |  | Fuji TV / Toei | มิโนรุ มัตสึชิมา | คินโนซูเกะ โยโรซูยา โอคะดะ คุมิ |  |
| พ.ศ. 2545-2547 | 2 |  | TV Asahi | โคจิโร ฟูจิโอกะ | คินยะ คิตะโอะจิ โคบายาชิ สึบาสะ |  |
แหล่งข้อมูลอื่น

ซามูไรพ่อลูกอ่อน ที่ ทีวีอาซาฮี (ญี่ปุ่น)
Dark Horse Comics: Lone Wolf and Cub manga เก็บถาวร 2008-02-20 ที่ เวย์แบ็กแมชชีน
ไตเติลภาพยนตร์ซีรีส์ ซามูไรพ่อลูกอ่อน ฉบับสถานีโทรทัศน์นิปปอน (2516-2519)
ชาโดลู

ภาพตราสัญลักษณ์องค์การชาโดลู
องค์กรชาโดลู (เอสเปรันโต: Ŝadoluo; ญี่ปุ่น: シャドルー) หรือ ชาดาลู (อังกฤษ: Shadaloo) เป็นองค์กรผู้ก่อการร้ายข้ามชาติ ในเกมและในภาพยนตร์สตรีทไฟท์เตอร์ ของบริษัทแคปคอม  องค์กรชาโดลูมีฐานทัพใหญ่อยู่ในประเทศไทย โดยปรากฏครั้งแรกในเกมสตรีทไฟท์เตอร์ภาค 2 โดยมีหัวหน้าใหญ่คือ เวก้า ซึ่งได้ทำการจัดการต่อสู้ขึ้น เพื่อเรียกให้นักสู้จากทั่วโลกมาเจอกัน โดยสมาชิกในองค์กรหลักได้แก่ เอ็ม.ไบสัน, บัลร็อก และ สกัด ซึ่งแต่ละคนได้เข้ามาต่อสู้เป็นหัวหน้าด้วยเงื่อนไขที่แตกต่างกัน ทั้งนี้ ไกล์, แนช และ ชุนลี ได้ร่วมเข้าสู่การแข่งขันเพื่อจุดประสงค์เพื่อทำล้ายล้างเวก้าและองค์กรชาโดลู
ประวัติตามท้องเรื่อง

องค์กรชาโดลู ปรากฏครั้งแรกในสตรีทไฟท์เตอร์ II โดยในเบื้องต้นทราบกันแต่เพียงว่าเป็นองค์การอาชญากรรมลึกลับ เนื้อหาภายในเกมระบุว่ามีเวก้าเป็นผู้บัญชาการ โดยองค์การชาโดลูนี้มีฐานทัพใหญ่อยู่ในประเทศไทย และเป็นเจ้าภาพการจัดแข่งขันรายการเวิลด์วอร์ริเออร์ทัวร์นาเมนท์ครั้งที่สอง และยังมีรายชื่อสมาชิกองค์การชาโดลูอื่นอีกสี่รายรวมอยู่ด้วย โดยเรียงตามลำดับอาวุโสคือ สกัด (ซึ่งเป็นบอสในภาคแรก), บัลร็อก และเอ็ม.ไบสัน เป้าหมายแรกขององค์การที่ชัดเจนที่สุดคือการลักลอบขนส่งสินค้าบางอย่าง เวก้ายังมีความต้องการที่จะปกครองอาณาจักรของเขาด้วยสองมืออันทรงพลัง การดำเนินการบังคับบัญชาแต่ละครั้งเป็นไปตามความต้องการของตน โดยมีเอ็ม.ไบสัน ได้รับค่าจ้างจากเวก้าที่จ่ายให้อย่างมหาศาลในการขยายอำนาจขององค์การ ส่วนสกัดเป็นมือขวาของเวก้าซึ่งเป็นผู้สืบทอดคำสั่งอันดับสอง ที่ได้รับการกระตุ้นในการแก้แค้นต่อริว
ในขณะที่ไกล์และชุนลี ต่างเข้าร่วมแข่งขันเวิลด์วอร์ริเออร์เพื่อหมายที่จะกำจัดเวก้าและองค์การชาโดลู โดยมี ที.ฮอว์กกับแคมมีเข้าร่วมในภายหลัง ต่อมาองค์การชาโดลูเริ่มมีอำนาจมากขึ้น ในซูเปอร์สตรีทไฟท์เตอร์ II องค์การชาโดลูได้มีส่วนเกี่ยวข้องกับการสังหารหมู่ของผู้คนที่อยู่ในชนเผ่าเดียวกันกับ ที.ฮอว์ก ตลอดจนทำการลักลอบขนส่งยาเสพติดทางชีวเคมีและอาวุธ นอกจากนี้ ยังมีเนื้อหาที่นำเสนอเรื่องราวที่เกี่ยวข้องกับแคมมีและเวก้า ซึ่งเป็นความจริงที่ว่าแคมมี่เป็นผู้ที่ทำงานให้กับเวก้าในขณะที่เธอได้สูญเสียความทรงจำ
สมาชิกพรรคชาโดลู > สี่จตุรเทพแห่งชาโดลู

เวก้า (ผู้บัญชาการ)
สกัด (ถอนตัวภายหลัง)
บัลร็อก
เอ็ม.ไบสัน
สมาชิกพรรคชาโดลู > ดอลล์

แคมมี
จูนิ
จูลี
สมาชิกพรรคชาโดลู > ร่างทดลอง

เซธ
ในสื่ออื่น

ภาพยนตร์
ดูเพิ่ม

สตรีทไฟท์เตอร์
สตรีทไฟท์เตอร์ IV
แหล่งข้อมูลอื่น

Shadaloo - Street Fighter Wiki - Wikia (อังกฤษ)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์ 
เวก้า (เอ็ม.ไบสัน ในเวอร์ชันภาษาอังกฤษ)
ดาเตะ เทรูมูเนะ

| ดาเตะ เทรูมูเนะ |
| --- | --- |

เกิด: 1544
เสียชีวิต: 29 พฤศจิกายน ค.ศ. 1585(1585-11-29) (40–41 ปี)
บุตร: ดาเตะ มาซามูเนะ
ดาเตะ เทรูมูเนะ (ญี่ปุ่น: 伊達 輝宗, 1544 – 29 พฤศจิกายน 1585) เป็นผู้นำตระกูลซามูไรของญี่ปุ่นในยุคเซ็งโงกุ เขามีความสัมพันธ์ใกล้ชิดกับโอดะ โนบุนางะ หนึ่งในบุคคลสำคัญในยุคนั้น เทรูมูเนะเป็นบิดาของดาเตะ มาซามูเนะ เจ้าของฉายามังกรตาเดียว ซึ่งสืบทอดตำแหน่งผู้นำตระกูลต่อจากเขาในปี 1584
ประวัติ

ชื่อในวัยเด็กของเทรูมูเนะคือฮิโกทาโร่ (彦太郎) ต่อมาเปลี่ยนเป็นโซจิโระ (総次郎) เขาเกิดมาเป็นนักรบเพราะครอบครัวของเขามักจะขัดแย้งกับเพื่อนบ้าน
ด้วยรัก ความตาย และหัวใจสลาย

| --- | --- |

ผู้ประพันธ์: ฮารูกิ มูราคามิ
ชื่อเรื่องต้นฉบับ: ノルウェイの森 Noruwei no mori
ผู้แปล: นพดล เวชสวัสดิ์
ประเทศ: ญี่ปุ่น
ภาษา: ญี่ปุ่น
ประเภท: นวนิยาย
สำนักพิมพ์: สำนักพิมพ์กำมะหยี่
วันที่พิมพ์:  ค.ศ. 1987  สิงหาคมพ.ศ. 2551
หน้า: 376
ISBN: 978-974-10-9034-1
ด้วยรัก ความตาย และหัวใจสลาย (ญี่ปุ่น: ノルウェイの森; อังกฤษ: Norwegian Wood) เป็นนวนิยายของฮารูกิ มูราคามิ นักเขียนชาวญี่ปุ่น ตีพิมพ์ครั้งแรกเมื่อ ค.ศ. 1987 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกโดยสำนักพิมพ์มติชน ได้รับการตีพิมพ์ซ้ำ สิงหาคม พ.ศ. 2551 โดยสำนักพิมพ์กำมะหยี่
เนื้อเรื่องย่อ

ด้วยรัก ความตาย และหัวใจสลาย เป็นเรื่องราวของความรัก ไม่ใช่ความรักทั่วไป เรื่องราวของชายหนุ่มที่เรียนรู้และเติบโต เรื่องราวของหญิงสาวผู้สับสน เรื่องราวของชีวิตและความตาย
คราใดที่ได้ยินเพลงโปรดของเธอ โทรุ วาตานาเบะ ก็หวนนึกถึงนาโอโกะผู้เป็นรักแรก  เรื่องราวที่เกิดขึ้นเกือบยี่สิบปีก่อนสมัยยังเป็นนักศึกษาในโตเกียว มิตรภาพแปร่งเพี้ยน ความสัมพันธ์ฉาบฉวย ความปรารถนา การสูญเสีย และความรัก  จนถึงจุดที่เขาต้องเลือกระหว่างอดีตกับอนาคต
คัตสึชิกะ โฮกูไซ

| คัตสึชิกะ โฮกูไซ 北斎 |
| --- | --- |
ภาพเหมือนตนเอง ค.ศ. 1839
เกิด: Tokitarō 時太郎 ตุลาคม หรือ พฤศจิกายน ค.ศ. 1760 โตเกียว ประเทศญี่ปุ่น
เสียชีวิต: 10 พฤษภาคม ค.ศ. 1849 ประเทศญี่ปุ่น
สัญชาติ: ญี่ปุ่น
มีชื่อเสียงจาก: ภาพพิมพ์แกะไม้
ผลงานเด่น: “คลื่นยักษ์นอกฝั่งคานางาวะ”
แบบแผนการกล่าวถึง: จิตรกรรม และภาพอูกิโยะ
โฮกูไซ หรือ คัตสึชิกะ โฮกูไซ (ญี่ปุ่น: 葛飾北斎?, อังกฤษ: Hokusai หรือ Katsushika Hokusai) (ตุลาคม หรือ พฤศจิกายน ค.ศ. 1760 - 10 พฤษภาคม ค.ศ. 1849) เป็นจิตรกรภาพอูกิโยะและภาพพิมพ์แกะไม้ชาวญี่ปุ่นของสมัยเอโดะของคริสต์ศตวรรษที่ 18 และ 19 ผู้มีความเชี่ยวชาญทางการเขียนจิตรกรรมจีน
โฮกูไซเกิดที่เอโดะ (ปัจจุบันคือโตเกียว) งานที่มีชื่อเสียงของโฮกูไซที่เป็นที่รู้จักกันดีคือภาพพิมพ์แกะไม้ชุด “ทัศนียภาพ 36 มุมของภูเขาฟูจิ” (富嶽三十六景) ที่รวมภาพ “คลื่นยักษ์นอกฝั่งคานางาวะ” ซึ่งเป็นภาพสัญลักษณะอันเป็นที่รู้จักกันดีไปทั่วโลกที่เขียนในคริสต์ทศวรรษ 1820
โฮกูไซได้วาดภาพ “ทัศนียภาพ 36 มุมของภูเขาฟูจิ” เพื่อเป็นการตอบสนองความต้องการของกิจการท่องเที่ยวภายในประเทศที่ขยายตัวขึ้นอย่างรวดเร็ว และความหลงใหลส่วนตัวในการวาดภาพภูเขาฟูจิ ภาพชุดนี้และโดยเฉพาะภาพ “คลื่นยักษ์” และภาพ “ภูเขาฟูจิวันอากาศดี” เป็นภาพที่สร้างความมีชื่อเสียงให้แก่โฮกูไซทั้งภายในและภายนอกประเทศ นักประวัติศาสตร์ริชาร์ด เลนสรุปว่า “อันที่จริงแล้ว ถ้าจะให้เลือกงานชิ้นหนึ่งที่สร้างชื่อเสียงให้แก่โฮกูไซทั้งในญี่ปุ่นและต่างประเทศแล้ว ก็เห็นจะเป็นงานชิ้นใหญ่ชุดนี้...” โดยเฉพาะภาพ “คลื่นยักษ์” ที่เป็นภาพที่สร้างความประทับใจให้แก่โลกตะวันตก